Rothe havde ikke taget i betænkning at lade sig ophøje af det Struenseeske regimente og tage del i styrelsen under denne chef. Det gjorde da med føje både den gang og senere et meget uheldigt indtryk, at han straks efter omvæltningen offentlig brugte de stærkeste smædeord om den faldne storhed <ref>''Til Folket og til Suhm, om hans Tale til Kongen'' i ''[http://commons.wikimedia.org/wiki/File:Suhmiana.pdf Suhmiana]'', s. 9 ff. samt digtet ''Om Dagen den 17. Januar, trykt efter Befaling''</ref>. Han vandt alligevel langtfra den nye regerings yndest; i det han i april [[1772]] udnævntes til amtmand i [[Segeberg]], var dette efter tidens opfattelse nærmest at betragte som en art forvisning. I Segeberg forblev han kun 9 måneder. Imod sit ønske afskedigedes han i januar [[1773]] med 700 rigsdaler pension. Dermed afsluttedes hans embedsbane.
Historie Lister_over_personer Videnskab Organisationer